Public procurement notice: Contract Notice
Published: 2025-10-21
Buyer: Espoon kaupunki
Country: FI
Region: FI1B1
Contract type: Supplies
Procedure: Open procedure
CPV classification: 32344100 | 35120000: Surveillance and security systems | 48000000 | 72000000
Estimated value: 2265000 EUR
Submission deadline: 2025-11-24
Award criteria: price, quality

Technical requirements: Rinnakkaisten tarjousten tekeminen on kielletty. Mikäli tarjoaja jättää rinnakkaisia tarjouksia, huomioidaan niistä vain viimeisin tarjous.
Espoon kaupunki, Länsi-Uudenmaan hyvinvointialue, Espoo Catering Oy ja Weegee Oy (kaikki yhdessä myöhemmin myös Tilaaja) pyytävät tarjouksia henkilöturvaratkaisujärjestelmästä ja siihen liittyvistä laitteista palveluna. Hankinnan kohde koostuu erilaisiin ja erilaajuisiin henkilöturvaratkaisuihin sisältyvistä laitteista, niissä tarvittavista sovelluksista ja sovelluspalveluista sekä ratkaisuiden toteutukseen ja ylläpitoon liittyvistä asiantuntijatöistä.

Tarkempi kuvaus hankinnan sisällöstä on tarjouspyynnön liitteellä 1. "Hankinnan kohteen kuvaus".

Hankinnan ennakoitu arvo laskennalliselle neljälle vuodelle (alv 0 %) on 2 265 000 euroa, josta Espoon kaupungin osuus on 2 130 000 euroa, Länsi-Uudenmaan hyvinvointialueen osuus on 65 000 euroa, Weegee Oy:n osuus on 40 000 euroa ja Espoo Catering Oy:n osuus on 30 000 euroa.

Ennakoidun arvon laskennassa on huomioitu mahdollinen tulevaisuuden kasvava henkilöturvaratkaisujen tilaustarve. Espoon kaupunki ennakoi, että erityisesti koulujen ja asiakaspalvelua tarjoavien toimipisteiden henkilöturvaratkaisuja voidaan tarvita tulevaisuudessa merkittävästi laajemmin, ja tämä on huomioitu hankinnan ennakoidussa arvossa. Viime vuosina Espoon kaupunki on tilannut henkilöturvaratkaisuja noin 60 000-100 000 eurolla vuosittain.

Länsi-Uudenmaan hyvinvointialue liittyy hankintaan ainoastaan niiltä osin kuin kilpailutettavat henkilöturvaratkaisut tulevat palvelutorien käyttöön. Länsi-Uudenmaan hyvinvointialue ei tee sopimuskaudella tilauksia, vaan tilaukset palvelutoreihin liittyen hoitaa Espoon kaupunki. Espoon kaupunki tekee Länsi-Uudenmaan hyvinvointialueen puolesta hankintapäätöksen (mukaan lukien mahdolliset myöhemmät optiopäätökset), allekirjoittaa edellisiin liittyvät tarvittavat asiakirjat ja tekee hankintasopimuksen sekä vastaa sopimuskauden aikaisesta sopimus- ja toimittajahallinnasta.
Hankintasopimus voidaan tehdä ja panna täytäntöön aikaisintaan 14 päivän kuluttua siitä, kun tarjoaja on saanut tai hänen katsotaan saaneen hankintapäätöksen sekä valitusosoituksen ja oikaisuohjeen tiedoksi.
Tarjouksista valitaan kokonaistaloudellisesti edullisin tarjous. Kokonaistaloudellisesti edullisin on tarjous, joka on tilaajan kannalta hinta-laatusuhteeltaan paras. 

Painoarvot:
Vertailuhinta 60 %
1-Yleiset vaatimukset 2 %
2-Toiminnalliset vaatimukset 17 %
3-Tekniset vaatimukset 4 %
4-Palveluvaatimukset 15 %
5-Käyttöönotto 2 %

Vertailuhintana on kokonaishinta. Tarjouksen kokonaishinta on tarjouspyynnön liitteellä 6. "Hintalomake" arvioitujen hankintamäärien ja tarjottujen yksikköhintojen tulojen summa. Vertailupisteiden laskeminen on kuvattu tarjouspyynnön liitteellä 7. "Ohjeet ja vertailuperusteet". Kokonaistaloudellisesti edullisin tarjous on se, jonka yhteenlasketut vertailupisteet ovat suurimmat.
Valitus on tehtävä kirjallisesti 14 päivän kuluessa siitä, kun asianosainen on saanut tiedon hankintaa koskevasta päätöksestä valitusosoituksineen. 

Mikäli hankintapäätös on annettu tiedoksi sähköisesti, katsotaan asianosaisen saaneen tiedon hankintapäätöksestä oheisasiakirjoineen sinä päivänä, jolloin sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Asianosainen on saanut tiedon päätöksestä lähettämispäivänä, jollei asianosainen esitä luotettavaa selvitystä tietoliikenneyhteyksien toimimattomuudesta tai vastaavasta muusta seikasta, jonka johdosta sähköinen viesti on saapunut asianosaiselle myöhemmin. 

Mikäli hankintapäätös on lähetetty tiedoksi tavallisena kirjeenä, asianosaisen katsotaan saaneen päätöksestä tiedon seitsemäntenä päivänä kirjeen lähettämisestä, jollei asianosainen näytä tiedoksiannon tapahtuneen myöhemmin.

Tiedoksisaantipäivää ei lueta muutoksenhakuaikaan. Jos määräajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, voi valituksen tehdä ensimmäisenä arkipäivänä sen jälkeen. Valituksen tulee olla perillä valitusajan viimeisenä päivänä ennen markkinaoikeuden virka-ajan päättymistä. 

Valitus on tehtävä kuuden kuukauden kuluessa hankintapäätöksen tekemisestä siinä tapauksessa, että ehdokas tai tarjoaja on saanut tiedon hankintapäätöksestä valitusosoituksineen ja hankintapäätös tai valitusosoitus on ollut olennaisesti puutteellinen.


Winner: Weegee Oy